Fernando León de Aranoa

Fernando León de Aranoa, nado en Madrid o 26 de maio de 1968, é un director de cine e guionista español.

 Traxectoria 
É licenciado en Ciencias da Imaxe pola Universidade Complutense de Madrid. En 1994 escribiu e dirixiu a súa única curtametraxe, Sirenas, premiada en varios festivais nacionais. A súa ópera prima Familia (1996), película que escribe e dirixe, recibiu o Premio Goya ó mellor director novel e os premios á mellor dirección, o premio Fipresci e o premio do público no festival internacional de cine de Valladolid, entre outros. Adaptada para a escena, a súa versión teatral foi estreada en distintos países.

En 1998 escribiu e dirixiu a súa segunda longametraxe, Barrio, que obtivo tres Premios Goya (Mellor dirección, Mellor guión orixinal e Mellor actriz revelación), así coma a Cuncha de Prata ó mellor director no Festival Internacional de Cine de Donostia, o premo Fipresci, Fotogramas, Jose María Forqué, Sant Jordi e Turia, entre outros.

Escribiu e dirixiu Os luns ó sol (2002), que obtivo cinco Premios Goya -Mellor película e Mellor dirección entre outros-, amais da Cuncha de Ouro á Mellor Película do Festival de Donostia e os premios Fipresci, Fotogramas, Ondas, Jose María Forqué, Juan Antonio Bardem, Luis Buñuel, e o premio Ariel da Academia mexicana de cine á mellor película Iberoamericana, entre moitos outros. Protagonizada por Javier Bardem, foi a proposta da Academia do cine español para as candidaturas ó Oscar á mellor película de lingua non inglesa. Os luns ó sol está especialmente ligada a Galicia por rodarse en parte na cidade de Vigo e contar no seu elenco e equipo técnico con multitude de profesionais galegos.

Princesas (2005), cuarta película de ficción que escribe e dirixe, é ademais a súa primeira experiencia como produtor. Recibiu 3 premios Goya da Academia española de Cine ás súas dúas actrices protagonistas e á mellor canción orixinal, composta por Manu Chao, así coma o premio Ondas ó acontecemento cinematográfico do ano e o premio Protagonistas á mellor película, entre outros. Participa na sección oficial do Festival de cinema independente de Sundance. Princesas, vista nas salas cinematográficas por máis dun millón de espectadores, foi a segunda película española mellor acollida polo público ese ano.

Fóra de España, os festivais da Habana, Os Ánxeles, Miami, Houston, Cidade de México, Gramados, Valdivia, Angers ou Nantes premiaron as súas películas.

Como documentalista, dirixe en México Caminantes (2001), premiado nos festivais da Habana, Os Ánxeles, Nova York e Alcalá de Henares. Colaborou como guionista en La espalda del mundo (2000) e na dirección de Izbieglize (1994), rodado nos últimos meses da guerra de Bosnia e Hercegovina. Recentemente dirixiu o documental Buenas noches, Ouma (2006) para Médicos Sen Fronteiras, sobre o conflito armado no norte de Uganda, actualmente en posprodución.

Como guionista asina longametraxes coma Fausto 5.0, Insomnio ou Corazón Loco entre moitos outros. Tamén programas coma Un, Dos, Tres ou os shows televisivos de Martes y 13, e series de grande prestixio coma Turno de oficio para RTVE.

Publicou varios relatos e narracións breves, recibindo por eles o Premio Antonio Machado en dúas ocasóns. Traballou tamén coma debuxante e ilustrador.

En 2004 funda a súa propia produtora, Reposado.

 Filmografía 

 Sirenas (curtametraxe) (1994)
 Familia (1996)
 Barrio (1998)
 Primarias (documental) (1998)
 Caminantes (documental) (2001)
 Os luns ó sol (2002)
 Princesas (2005)
 Invisibles (documental) (2007)
 Amador (2010)
 A Perfect Day (2015)

 Premios 
 Premios Goya 
 Ano  Categoría  Edición  Película Resultado 2005  Mellor película  20ª  Princesas  Candidata 2005  Mellor guión orixinal  20ª  Princesas  Candidata 2003  Mellor película  17ª  Os luns ó sol  Gañadora 2003  Mellor director  17ª  Os luns ó sol  Gañadora 2003  Mellor guión orixinal  17ª  Os luns ó sol  Candidata 1999  Mellor guión orixinal  13ª  Barrio  Gañadora 1999  Mellor película  13ª  Barrio  Candidata 1999  Mellor director  13ª  Barrio  Gañadora 1997  Mellor dirección novel  12ª  Familia  Gañadora 1997  Mellor guión orixinal  12ª  Familia  Candidata

 Festival Internacional de Cine de Donostia 
 Ano  Categoría  Película Resultado 2002  Premio CEC á mellor película Os luns ó sol  Candidata 2002  FIPRESCI Prize Os luns ó sol  Gañadora 2002  Cuncha de ouro Os luns ó sol  Gañadora 2002  Premio SIGNIS Os luns ó sol  Gañadora

 Festival de cine Hispánico de Miami 
 Ano  Categoría  Película Resultado 1997  Golden Egret Mellor película   Familia  Candidata

 Myfest 
 Ano  Categoría  Película Resultado 1997  Mellor película   Familia  Gañadora

 Festival Internacional de Valladolid 
 Ano  Categoría  Película Resultado 1997  Mellor director   Familia  Gañadora 1997  Espiga de ouro   Familia  Candidata

 Premios Ondas 
 Ano  Categoría  Película Resultado 2002  Mellor película   Os luns ó sol  Gañadora

 Festival de Cine de Sundance 
 Ano   Categoría  Película Resultado 2005  Mellor película   Princesas  Candidata

Categoría:Directores de cinema de España
Categoría:Nados en Madrid
Categoría:Nados en 1968
Categoría:Guionistas de España